b'\n_START_ARTICLE_\nTommi Vasankari\n_START_PARAGRAPH_\nTommi Vasankari on suomalainen l\xc3\xa4\xc3\xa4k\xc3\xa4ri, joka ty\xc3\xb6skentelee UKK-instituutin johtajana._NEWLINE_Vasankari on koulutukseltaan l\xc3\xa4\xc3\xa4ketieteen tohtori. H\xc3\xa4n on liikuntafysiologian dosentti Turun yliopistossa ja toimii Maailman terveysj\xc3\xa4rjest\xc3\xb6n HEPA Europe -verkoston hallituksen puheenjohtajana. Vasankari aloitti UKK-instituutin johtajana joulukuussa 2007. H\xc3\xa4n on ty\xc3\xb6skennellyt my\xc3\xb6s Suomen urheiluopiston l\xc3\xa4\xc3\xa4k\xc3\xa4riaseman johtajana Vierum\xc3\xa4ell\xc3\xa4, Suomen Olympiakomitean ylil\xc3\xa4\xc3\xa4k\xc3\xa4rin\xc3\xa4 ja terveysliikunnan professorina Turun yliopistossa. Tutkimusty\xc3\xb6ss\xc3\xa4\xc3\xa4n Vasankari on keskittynyt liikunnan ja ravitsemuksen terveysvaikutusten selvitt\xc3\xa4miseen sek\xc3\xa4 uusien syd\xc3\xa4n- ja verisuonitautien riskitekij\xc3\xb6ihin.'